### Szombathely Megyei Jogú Város

#### Közgyűlésének

Gazdasági és Városstratégiai Bizottsága

9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2017. június 12-i ülésének*

jegyzőkönyvéből

**Javaslat Szombathely város területén forgalmi rend változtatással kapcsolatos döntés meghozatalára**

**Előadó:** Lakézi Gábor, a Városüzemeltetési Osztály vezetője

**222/2017 (VI.12.) GVB. sz. határozat**

A Gazdasági és Városstratégiai Bizottság megtárgyalta a „Javaslat Szombathely város területén forgalmi rend változtatással kapcsolatos döntés meghozatalára” című előterjesztést, és az alábbi döntést hozza:

1. A Bizottság egyetért azzal, hogy az Öntő utca – Szent Imre herceg utca csomópontjánál a „Kerékpárral behajtani tilos” jelzőtábla kerüljön levételre, valamint a kerékpárosok balra kanyarodásának elősegítése érdekében a „Kötelező haladási irány jobbra” jelzőtábla alatt a kerékpárosok részére kiegészítő jelzőtábla kerüljön elhelyezésre, és a Szent Imre herceg utca 55. sz. ingatlan előtt lévő „Kerékpárral behajtani tilos” jelzőtábla kerüljön levételre.
2. A Bizottság egyetért a Szombathely, 6504 hrsz-ú, Fő tér – Bejczy u. és Thököly Imre u. által határolt belső tömbben a parkoló zónában fizetés nélkül parkoló gépjárművek kiszűrése érdekében az előterjesztés szerinti megállási korlátozások bevezetésével.
3. A Bizottság felkéri a polgármestert, hogy a szükséges intézkedések megtételéről gondoskodjon.

**Felelős:** Dr. Puskás Tivadar, polgármester

Lendvai Ferenc, a bizottság elnöke

Illés Károly, alpolgármester

(a végrehajtásért: Lakézi Gábor, a Városüzemeltetési Osztály vezetője)

**Határidő:** 2017. augusztus 31.

Lendvai Ferenc sk.

a bizottság elnöke

Kivonat hiteléül:

Keringer Klaudia

jegyzőkönyvvezető